11 Ke hobane’ng ha Jesu a ile a etsa papiso ee? O ne a bontša hore molaetsa oa ’Muso o ka khona ho fihla libakeng tse ngata le ho fetola bophelo ba batho. Molaetsa oa ’Muso o boletsoe ho ea fihla “karolong e hōle-hōle ea lefatše.” (Lik. 1:8) Leha ho le joalo, ka linako tse ling liphetoho tse tlisoang ke molaetsa ha li totobale hakaalo; ’me tse ling li ka ’na tsa se ke tsa bonahala qalong. Molaetsa ona ha o tlise keketseho feela, empa o boetse o fetola ba o amohelang.—Bar. 12:2; Baef. 4:22, 23. 6 Taba ea hore na Keresemese e simolohile hokae, ha e hlahe ka Mangolong empa e hlaha meketeng ea boholo-holo ea bohetene, e kang mokete oa Baroma oa Saturnalia, e leng mokete o neng o nehetsoe ho Saturn, molimo oa temo. Ka tsela e tšoanang, ho ea ka lipalo tsa bona, barapeli ba molimo Mithra ba ne ba keteka la 25 December e le “letsatsi la tsoalo ea letsatsi le sa hlōloeng,” kamoo ho bolelang New Catholic Encyclopedia. “Keresemese e simolohile nakong eo sehlotšoana sa borapeli ba letsatsi sa bokhelohi se neng se le matla haholo Roma,” hoo e ka bang makholo a mararo a lilemo ka mor’a lefu la Kreste.